คือหนูรู้สึกว่าช่วงนี้หนูเปลี่ยนไปยังไงก็ไม่รู้อะค่ะ คือหนูรู้สึกว่าหนูไม่เหมือนคนเดิม จากคนเดิมที่แบบว่าเฮฮาตลอดแต่อยู่ดีๆเดี๋ยวนี้หนูกลับเป็นคนนิ่งๆ ไม่ค่อยสดชื่น สดใส สักเท่าไหร่อะค่ะ หนูรู้สึกล้าๆอยากอยู่ในห้องคนเดียว บางทีก็อยากอยู่กับครอบครัวในบ้าน อยากที่จะเล่นเกมอยู่บ้าน บางทีเดี๋ยวนี้หนูก็ขี้เกียจที่จะทำความรู้จักกับคนอื่น หนูกลัวว่าหนูจะเข้ากับสังคมไม่ได้ บางทีช่วงนี้เพื่อนชวนไปไหนหนูก็ไม่ค่อยได้ไป อาจจะเป็นเพราะช่วงโควิดด้วยมั้งคะ
สวัสดีค่ะ อาการรู้สึกเบื่อๆ ขี้เกียจทำความรู้จักกับคนอื่น ไม่สดใสนั้น อาจจะเป็นภาวะชั่วคราวที่เกิดขึ้นตามหลังการมีความเครียด ความกังวลใดๆ หรือเป็นภาวะซึมเศร้า โรคซึมเศร้า ภาวะวิตกกังวลทั่วไปโดยถ้ามีอาการต่างๆดังกล่าวต่อเนื่องมาเกิน 2 สัปดาห์ไม่มีช่วงที่ดีขึ้นเลย และอาการส่งผลต่อการเรียน การทำงาน การเข้าสังคม มีความคิดอยากทำร้ายตนเองร่วมด้วย อาจจัดว่าเป็นโรคซึมเศร้าได้แนะนำการไปพบแพทย์เพื่อประเมินสุขภาพจิตและเข้ารับการรักษาอย่างเหมาะสมต่อไป พยายามหาสิ่งที่ชอบและมีประโยชน์ทำ พูดคุยกับผู้ที่ไว้ใจได้เพื่อระบายปัญหาออกมาได้เบื้องต้น